Първият учебен ден

Днес е първият учебен ден – 
най-важният за всички като мен.
Ура, най-накрая съм голям.
Затова съм толкова засмян.

Вярно, чантата е доста тежка, 
въпреки че няма и една дрешка.
Пълна е с тетрадки и моливи.
Край на лудориите игриви!

От днес трябва да уча много, 
учителите ще се държат строго.
Ще пиша по черната дъска 
и винаги ще вдигам ръка.

Ще чета за океани и морета, 
континенти и зелени дървета.
Ще умножавам и деля числа – 
всичко това с усмивка на уста.
ПЪРВОЛАЧЕ

Слънцето на мене ли така се смее?
Мама ме погалва нежно с поглед влажен.
Сребърна звездица на усмивката й грее
и разбирам - днес съм най-най- важен

Всички са усмихнати край мен, дори
Врабчо ми подвикна:"Здрасти,хей,юначе,
пръв да си!" Довиждане,игри,
нямам време.Аз съм вече първолаче! ПЪРВОЛАЧЕ

Ваканция

Ето вече свърших втори клас.
Само че сега се чудя-
как от утре няма да съм в час,
как по-късно ще се будя!...
Мога цял ден да се излежавам
или с Дарси,мойто куче,
да лудувам до забрава...
Ох, но сигурно ще ми е скучно
без училище и без деца
че с децата даже да се скарам там за някакви си нещица
е чудесно.Как ли ще изкарам
без уроци, без учебен час,
без звънче, което сладко пее?

Но... нали ме чака трети клас!
Лято, усмихни ми се! Здравей!


Когато порасна

Когато порасна ей толкоз голяма
ще ставам най-рано, ще будя аз мама.
Но не за да бърза за работа тя,
а просто да почне с усмивка деня.

Ще мия, ще чистя, а моята мама
така ще се радва, че ставам голяма,
че може спокойно да става, да ляга
и няма да има в очите й влага.
Когато порасна ще свалям звездите-
да топля на мама сърцето, очите.
Когато порасна...Но още съм малка
и нежна искричка на моята майка.

Броилка

Нарисува Веселина весела картина-
една пчеличка с поличка,
две стари бабки със шапки,
три кончета с балончета,
четири деца със знаменца,
пет малки котки в лодки,
шест козлета с цветчета,
седем патки със забрадки,
осем звездички с очички,
девет мишлета с книжлета,
десет жабоци в подскоци.
И отиде в ПЪРВИ клас
да ги преброят на глас. 

